Source: http://www.minzp.sk/sekcie/temy-oblasti/ochrana-prirody-krajiny/informacie-zacatych-spravnych-konaniach/krajsky-urad-zivotneho-prostredia-trencin/obvodny-urad-trencin/ou-tn-oszp1-2016-026458-2-sd.html
Timestamp: 2017-09-24 05:04:56+00:00

Document:
OU-TN-OSZP1-2016/026458-2/SD - Ministerstvo životného prostredia Slovenskej republiky
OU-TN-OSZP1-2016/026458-2/SD
Úvod > Témy a oblasti > Ochrana prírody a krajiny > Informácie o začatých správnych konaniach > Kraj Trenčín > Okresný úrad Trenčín > OU-TN-OSZP1-2016/026458-2/SD
Oznamujeme Vám, že Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“), začal 11. augusta 2016 správne konanie ako vecne a miestne príslušný orgán štátnej správy ochrany prírody a krajiny podľa § 1 ods. 1 písm. b) a § 4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov, na základe žiadosti Ing. Petra Martináka (ďalej len „žiadateľ“, bydliskom: Horná Poruba 245, 018 35 Horná Poruba), týkajúcej sa organizovania verejného športového podujatia „Turistický pochod okolo Hornej Poruby“.
Predmetom žiadosti je vydanie súhlasu podľa § 68 písm. e) v znení § 83 ods. 1 a podľa § 13 ods. 2 písm. k) zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon o ochrane prírody a krajiny“), ako aj povolenie výnimky podľa § 67 písm. h) zo zakázanej činnosti podľa § 16 ods. 1 písm. a) v znení § 15 ods.1 písm. a) a § 14 ods. 1 písm. e) zákona o ochrane prírody a krajiny na organizovanie verejného telovýchovného, športového a turistického podujatia, ako aj iného verejnosti prístupného spoločenského podujatia „Turistický pochod okolo Hornej Poruby“, ktoré je naplánované 24. septembra 2016 (sobota). Žiadosť sa týka územia s druhým, tretím a piatym stupňom ochrany prírody – Chránenej krajinnej oblasti (CHKO) Strážovské vrchy a národnej prírodnej rezervácie Vápeč (vrátane jej ochranného pásma). Predmetná trasa prechádza i územím európskeho významu SKUEV0256 Strážovské vrchy a Chráneným vtáčím územím SKCHVU028 Strážovské vrchy. Podujatie je plánované v uvedených chránených územiach po vyznačených turistických chodníkoch v okružnej trase začínajúcej i končiacej v Hornej Porube, okres Ilava.
Žiadateľ priložil k žiadosti potvrdenie o úhrade správneho poplatku v hodnote 10 €, čím splnil podmienku žiadateľa ako fyzickej osoby podľa § 8 ods. 1 zákona NR SR č. 145/1995 Z. z. o správnych poplatkoch v znení neskorších predpisov a podľa sadzobníka správnych poplatkov časť X. Životné prostredie, položka 160, bod 1, resp. 161, bod 1.
Žiadateľ podľa § 82 ods. 2 zákona o ochrane prírody rovnako priložil k žiadosti i súhlasy vlastníkov pozemkov (Obec Horná Poruba a Realitný fond, s. r. o.) s plánovaným podujatím.
1) Ing. Peter Martinák, Horná Poruba 245, 018 35 Horná Poruba

References: § 1
 § 4
 § 68
 § 83
 § 13
 § 67
 § 16
 § 15
 § 14
 § 8
 § 82